rejauldu/bengali-wikipedia huggingface dataset:
সংরক্ষণ। ঐক্যমত্য প্রতিষ্ঠিত হয়নি। যুদ্ধমন্ত্রী আলাপ ০৯:৫৯, ৮ জুন ২০১৪ (ইউটিসি) বাংলাদেশ ব্ল্যাক হ্যাট হ্যাকার্স   ([&action=delete}} delete]) – (View AfD)(লগ দেখুন) উইকি স্থান পাওয়ার মতো উল্লেখযোগ্য নয়। বোধিসত্ত্ব (আলাপ) ২১:৫৪, ১৯ মে ২০১৪ (ইউটিসি) আংশিক সহমত, যদিও বাংলাদেশে এটি নিয়ে অনেক আলোচনা হয়েছে। প্রত্যেক দেশে এরকম প্রায় হাজারখানেক করে হ্যাকিং গ্রুপ রয়েছে তাদের নিউজও বিভিন্ন সময় সংবাদে প্রকাশ পায় কিন্তু বিশ্বকোষে স্থান পাওয়ার মত নয়। আমার মনে হয় নিবন্ধটি পুরু অপসারণ না করে কিছু কি পয়েন্ট বাংলাদেশ-ভারত সাইবার-যুদ্ধ ২০১২-এ একত্রিকরণ করা যেতে পারে। --যুদ্ধমন্ত্রী আলাপ ২২:২৬, ১৯ মে ২০১৪ (ইউটিসি) আমার মনে হয় উল্লেখযোগ্যতার কথা ভাবলে বাংলাদেশ ব্ল্যাক হ্যাট হ্যাকার্স বিষয়ক নিবন্ধ উইকিপিডিয়ায় থাকার যোগ্য। কারণ যখন ২০১২ বাংলাদেশ ভারত সাইবার যুদ্ধ হয় তখন বাংলাদেশের গণমাধ্যমগুলো ফলাও করে তাদের খবর ছাপিয়ে ছিল। খুব সম্প্রতি বাংলাদেশের সংবাদ চ্যানেল যমুনা টিভি-তেও তাদের সম্পর্কে একটি বড় ধরণের রিপর্ট দেখানো হয়। যারা আন্তর্জাতিক সাইবার অপরাধ ও তাদের বিস্তৃত জগৎ সম্পর্কে অবগত আমার মনে তারা এই নিবন্ধের উল্লেখযোগ্যতা ও গুরুত্ব উপলব্ধি করতে পারেন। আর আমার মনে হয় একে অপসারণ না করে বরং এর মান উন্নয়ন ও সম্প্রসারণ করা উচিৎ। তাওহীদ আলাপ ১৫:৩২, ২২ মে ২০১৪ (ইউটিসি) বাংলাদেশ-ভারত সাইবার-যুদ্ধ ২০১২-এ একত্রিকরণ করার বিষয়ে । তেমন কোনো উল্লেখযোগ্যতা নেই যে কারণে এর আলাদা পাতা রাখতে হবে। --মহীন রীয়াদ (আলাপ) ০৪:০৩, ৬ জুন ২০১৪ (ইউটিসি)
হযরত মুহাম্মদ  সাল্লাল্লাহু আলাইহি ওয়া সাল্লাম (আরবী উচ্চারণ শুনতে ক্লিক করুন   মুহাম্মাদ এবং মুহম্মদও বলা হয়), (তুর্কী: মুহাম্মেদ) ইসলামের কেন্দ্রীয় ব্যক্তিত্ব এবং ধর্মীয় বিশ্বাসমতে আল্লাহ কর্তৃক প্রেরিত সর্বশেষ নবী (আরবী: النبي an-nabiyyu) (ইংরেজী: The Prophet)  অথবা " বার্তাবাহক" (আরবী: الرسول ar-rasūlu)(ইংরেজী: The messenger) যার উপর পবিত্র গ্রন্থ আল কুরআন অবতীর্ণ হয়। অমুসলিমদের মতে তিনি ইসলামী জীবন ব্যবস্থার প্রচারক। প্রায় সকল ইতিহাসবেত্তা ও বিশেষজ্ঞদের মতেই মুহাম্মদ (সা:) পৃথিবীর ইতিহাসে সবচেয়ে ক্ষমতাশালী রাজনৈতিক ও সামাজিক নেতা। তার এই বিশেষত্বের অন্যতম কারণ হচ্ছে আধ্যাত্মিক ও জাগতিক উভয় জগতেই চূড়ান্ত সফলতা অর্জন। তিনি ধর্মীয় জীবনে যেমন সফল তেমনই রাজনৈতিক জীবনে। সমগ্র আরব বিশ্বের জাগরণের প্রধাণ পথিকৃৎ হিসেবে তিনি অগ্রগণ্য। বিবাদকামী আরব জনতাকে একীভূতকরণ তার জীবনের অন্যতম সফলতা।  আরব বলতে এখানে মক্কা ও মদীনা এবং এদের পার্শ্ববর্তী অঞ্চলগুলো নিয়ে গড়ে উঠা অংশকে বুঝানো হচ্ছে কারণ এই অংশের সাথেই মুহাম্মদের জীবনের সম্পৃক্ততা ছিল। অঞ্চলটি ছিল মরুভূমির মধ্যে ছড়িয়ে ছিটিয়ে থাকা দ্বীপের মত। অবশ্য মরুভূমি ইসলামের উপর বিশেষ কোন প্রভাবের দাবীদার নয় কারণ এটি সকল স্থানেই প্রযোজ্য হয়ে দেখা দিয়েছে। মুহাম্মদের জন্মের পূর্বে আরবের অর্থনৈতিক, রাজনৈতিক, ভৌগোলিক, সামাজিক, সাংস্কৃতিক, ধর্মীয় এবং নৈতিক অবস্থার আলোচনা এখানে অবশ্য আলোচ্য। আরবের অর্থনীতির মূল ভিত্তি ছিল ব্যাবসা ও পশুপালন। নোমেডীয় অঞ্চলের সাথে এখানকার বাণিজ্য যোগাযোগ ছিল।... ... ... ... আরো জানুন
আমরি নদী বা আমরি খাল বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ১১ কিলোমিটার, গড় প্রস্থ ৪১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আমরি খাল নদীর প্রদত্ত পরিচিতি নম্বর উত্তর-পূর্বাঞ্চলের নদী নং ০৩।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ   তথ্যসূত্র   বিষয়শ্রেণী:সিলেট জেলার নদী বিষয়শ্রেণী:কানাইঘাট উপজেলা
জার্নি টু মক্কাঃ ইন দ্যা ফুটস্টেপস্ অফ ইবনে বতুতা (; বাংলা: মক্কা ভ্রমণ: ইবন বতুতার পদাঙ্কে) হল ন্যাশনাল জিওগ্রাফি সহ-প্রযোজিত এবং এসকে ফিল্মস প্রযোজিত একটি আইম্যাক্স (জায়ান্ট স্ক্রিন) নাটকীয় প্রামাণ্যচিত্র, যেখানে বিখ্যাত মুসলিম ভ্রমণকারী ইবনে বতুতার ১৩২৫ সালে নিজ দেশ মরোক্কো থেকে পবিত্র হজ্জের উদ্দেশ্যে মক্কা ভ্রমণের সত্য জীবনঘটনা রুপায়িত হয়েছে।  খ্যাতিমান ধারাবর্ণনাকারী ও অভিনেতা বেন কিংসলির ধারাবর্ণনায় এবং মুলচরিত্রে মরোক্কো বংশোদ্ভুত নবাগত অভিনেতা চেমস এডিন জিনুনের অভিনয়ে, প্রামাণ্যচিত্রটিতে ইবনে বতুতার স্বরচিত রিহিলা নামক ভ্রমণ গ্রন্থের বর্ণনা অনুসরণে মক্কার উদ্দেশ্যে তার ভ্রমণ এবং ভ্রমণপথের প্রথম আঠারোমাসের ঘটনাবলি প্রদর্শন করা হয়, যার মাঝে তৎকালীন পালিত হজ্জের অনুকরণে বেশ কিছু দৃশ্য ফুটিয়ে তোলা হয়েছে।  মরোক্কো ও সৌদি আরবে আরবি ও ইংরেজি ভাষায় প্রামাণ্যচিত্রটির দৃশ্যধারণ হয়। এছাড়াও, প্রামাণ্যচিত্রটিতে আফ্রিকার ভাষাসমূহের  মাঝে মরোক্কোর বার্বার জাতির মাঝে প্রচলিত কথ্য ভাষার উচ্চারণশৈলীর অনুকরণে ইংরেজি ভাষায় ধারাবর্ণনা করা হয়েছে।   তথ্যসূত্র    বহিঃসংযোগ   Giant Screen: Journey to Mecca     ]  বিষয়শ্রেণী:২০০৯-এর চলচ্চিত্র বিষয়শ্রেণী:ইসলাম সম্পর্কে চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:আরবি ভাষার চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:ভ্রমণকাহিনী বিষয়শ্রেণী:মার্কিন বহুভাষিক চলচ্চিত্র বিষয়শ্রেণী:২০০৯-এর নাট্য চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:মরক্কোতে ধারণকৃত চলচ্চিত্র বিষয়শ্রেণী:ইসলাম সম্পর্কে প্রামাণ্য চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:ইংরেজি ভাষার রোমাঞ্চকর চলচ্চিত্র
লায়োনেল ফিলডেন () (১৫ মে ১৮৯৬ – ১ জুন ১৯৭৪ )  ছিলেন ব্রিটিশ ব্রডকাস্টিং কর্পোরেশনের একজন সফল প্রযোজক এবং অল ইন্ডিয়া রেডিও অধুনা  আকাশবাণীর মহাপরিচালক, যিনি ইন্ডিয়ান স্টেট ব্রডকাস্টিং সার্ভিসের (আইএসবিএস) নাম পরিবর্তন করে "অল ইন্ডিয়া রেডিও" (এআইআর) রাখেন।   জন্ম ও শিক্ষা জীবন লায়োনেল ফিল্ডেন  যুক্তরাজ্যের ইংল্যান্ডের চেশায়ারের হুইচার্চে ১৮৯৬ খ্রিস্টাব্দের ১৫ মে জন্মগ্রহণ করেন। তার পিতা জোশুয়া ফিলডেন ও মাতা সেন্ট সেন্ট বারবে ফিলডেন। সৎ মা ছিলেন মেরিয়ন এথেল। লায়োনেলের পড়াশোনা অক্সফোর্ডের ইটন এবং পরে ব্রেজনোজ কলেজে। কর্মজীবন শিক্ষান্তে তিনি যোগ দেন ব্রিটিশ ব্রডকাস্টিং কর্পোরেশনে। সফল প্রযোজক হিসাবে পরিচিতি ছিল তাঁর। এদিকে ভারতে ইন্ডিয়ান ব্রডকাস্টিং কোম্পানির উদ্যোগে মুম্বাই ও কলকাতায় বেতার কেন্দ্র স্থাপিত হয় যথাক্রমে ১৯২৭ খ্রিস্টাব্দের ২৩ জুন ও ২৭ আগস্ট। অনেক ঘাত প্রতিঘাতে ১৯৩০ খ্রিস্টাব্দের ১ মার্চ কোম্পানির আর্থিক লোকসানে বেতার সম্প্রচার বন্ধ হওয়ার উপক্রম হলে ব্রিটিশ সরকারের হস্তক্ষেপে ইন্ড্রাস্টিজ অ্যান্ড লেবার সার্ভিসের তত্ত্বাবধানে ইন্ডিয়ান স্টেট ব্রডকাস্টিং সার্ভিসের (আইএসবিএস) নামে সম্প্রচার শুরু হয়। তাতেও যখন ব্যয়ভার কমানো সম্ভব হচ্ছে না এবং অন্যদিকে কলকাতা কেন্দ্রের বৈচিত্র্যময় অনুষ্ঠানের জন্য বেসরকারি উদ্যোক্তাদের রুখতে ১৯৩৫ খ্রিস্টাব্দের ৩০ আগস্ট লায়োনেল ফিলডেনকে কন্ট্রোলার অফ ব্রডকাস্টিং নিযুক্ত করে ভারতে আনা হয়। ১৯৩৬ খ্রিস্টাব্দের ১ জানুয়ারি থেকে ভারতে বেতার সম্প্রচারের সদর দপ্তর হিসাবে গণ্য হল দিল্লি কেন্দ্র এবং লায়োনেল ফিলডেনের উদ্যোগে ১৯৩৬ খ্রিস্টাব্দের ৮ জুন ইন্ডিয়ান স্টেট ব্রডকাস্টিং সার্ভিসের (আইএসবিএস) নামকরণ হয় অল ইন্ডিয়া রেডিও। দিল্লিতে তৎকালীন ভাইসরয় লর্ড লিনলিথগোকে বুঝিয়ে সর্বভারতীয় প্রতিষ্ঠান হিসাবে সার্থকভাবে 'অল ইন্ডিয়া' কথাটি জুড়ে দেন রেডিওর সাথে। আর তার ইংরাজীতে সংক্ষিপ্ত রূপ "AIR" এবং "Air" শব্দ দুটির ব্যঞ্জনাও বেশ তাৎপর্যপূর্ণ হয়ে যায়।  পরবর্তীতে ফিলডেন অল ইন্ডিয়া রেডিওর মহাপরিচালক হয়েছিলেন এবং পাঁচ বছর ভারতে ছিলেন। প্রসঙ্গত, কবিগুরু  রবীন্দ্রনাথ ঠাকুরের প্রথম দিকে বেতার অনুষ্ঠান সম্পর্কে যে অনীহা বা দ্বিধা ছিল তা নিরসনে লায়োনেল ফিলডেন বিশেষ ভূমিকা নেন। রবীন্দ্রনাথ তাঁর গানে হারমোনিয়ামের যন্ত্রানুসঙ্গকে দৌরাত্ম্য বোধ করতেন। লায়োনেল ফিলডেনেরও অপছন্দের ছিল এই বাদ্যযন্ত্রটি। লায়োনেল সে বিষয়ে অবগত হয়ে প্রতিশ্রুতি দিয়েছিলেন অল ইন্ডিয়া রেডিওর সমস্ত কেন্দ্র থেকে হারমোনিয়াম বর্জনের। তার প্রতিশ্রুতিতে কবি নিমরাজি হন বেতারে তাঁর অনুষ্ঠান সম্প্রচারে। দু'বছর পর হারমোনিয়াম বর্জনের আদেশ জারি হলে ১৯৩৮ খ্রিস্টাব্দের ৮ মে (১৩৪৫ বঙ্গাব্দের ২৫ বৈশাখ) কালিম্পঙ থেকে সরাসরি টেলিফোন লাইনে সম্প্রচারিত হয় কবিকণ্ঠে জন্মদিন কবিতাটি - আজি মম জন্মদিন। মহাত্মা গান্ধী ও লর্ড রেথের সঙ্গে তার বিশেষ বন্ধুত্ব ছিল।   ফিলডেন অ্যাংলো ইন্ডিয়ান কর্মকর্তাদের এবং তাদের স্ত্রীদেরকে সবচেয়ে অজ্ঞ সংবেদনশীল অহংকারী এবং মূঢ় সম্প্রদায় হিসাবে গণ্য করতেন। সেই ভাবনায় তিনি রচনা করেন বেগার মাই নেবার। প্রথম প্রকাশিত হয় ১৯৪৩ খ্রিস্টাব্দে।। তার আত্মজীবনীমূলক গ্রন্থটি হল - দ্য ন্যাচারাল বেন্ট।  মৃত্যু লায়োনেল ফিলডেন ১৯৭৪ খ্রিস্টাব্দের ১ জুন ইতালিতে ৭৮ বছর বয়সে প্রয়াত হন।   তথ্যসূত্র   বিষয়শ্রেণী:১৮৯৬-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:বিবিসি বিষয়শ্রেণী:আকাশবাণী বিষয়শ্রেণী:আকাশবাণীর মহাপরিচালক
ইয়াং চুনশুয়েন (, ; জন্ম: ২৬ জানুয়ারি ২০০২) হলেন একজন চীনা সাঁতারু। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে চীনের প্রতিনিধিত্ব করেছেন এবং সাঁতারের নারীদের ৪×২০০ মিটার ফ্রিস্টাইল রিলে বিভাগে স্বর্ণ পদক জয়লাভ করেছেন।  তিনি ইন্দোনেশিয়ার জাকার্তায় অনুষ্ঠিত ২০১৮ এশিয়ান গেমসে ৪×২০০ মিটার ফ্রিস্টাইল এবং ৪×১০০ মিটার মেডলি প্রতিযোগিতায় স্বর্ণ, ২০০ মিটার ফ্রিস্টাইল এবং ৪×১০০ মিটার ফ্রিস্টাইল প্রতিযোগিতায় রৌপ্য এবং ১০০ মিটার ফ্রিস্টাইল প্রতিযোগিতায় ব্রোঞ্জসহ সর্বমোট ৫টি পদক জয়লাভ করেছিলেন। বুয়েনোস আইরেসে অনুষ্ঠিত ২০১৮ গ্রীষ্মকালীন যুব অলিম্পিকে ইয়াং ২৫.৪৭ সেকেন্ডে ৫০ মিটার ফ্রিস্টাইল প্রতিযোগিতায় ব্রোঞ্জ, ৫৪.৪৩ সেকেন্ডে ১০০ মিটার ফ্রিস্টাইল প্রতিযোগিতায় রৌপ্য এবং ১:৫৮.০৫ মিনিটে ২০০ মিটার ফ্রিস্টাইল প্রতিযোগিতায় রৌপ্য পদক জয়লাভের পাশাপাশি ৪×১০০ রিলে এবং মিশ্র ৪×১০০ মেডলি রিলে প্রতিযোগিতায় স্বর্ণ পদক জয়লাভ করেছিলেন।   তথ্যসূত্র   বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:সাঁতারে এশিয়ান গেমস পদক বিজয়ী বিষয়শ্রেণী:অলিম্পিক স্বর্ণপদক বিজয়ী চীনা বিষয়শ্রেণী:অলিম্পিকের সাঁতারে স্বর্ণপদক বিজয়ী বিষয়শ্রেণী:২০১৮ এশিয়ান গেমসের সাঁতারু বিষয়শ্রেণী:২০২০ গ্রীষ্মকালীন অলিম্পিকের সাঁতারু বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:সাঁতারে বিশ্বরেকর্ডধারী বিষয়শ্রেণী:চীনের অলিম্পিক সাঁতারু বিষয়শ্রেণী:এশিয়ান গেমসে স্বর্ণপদক বিজয়ী চীনা বিষয়শ্রেণী:এশিয়ান গেমসে রৌপ্যপদক বিজয়ী চীনা বিষয়শ্রেণী:২০১৮ এশিয়ান গেমসের পদক বিজয়ী বিষয়শ্রেণী:সিপোর ক্রীড়াবিদ বিষয়শ্রেণী:২০১৮ গ্রীষ্মকালীন যুব অলিম্পিকের সাঁতারু বিষয়শ্রেণী:শানতুংয়ের সাঁতারু বিষয়শ্রেণী:চীনা নারী সাঁতারু বিষয়শ্রেণী:চীনের এশিয়ান গেমস ব্রোঞ্জপদক বিজয়ী বিষয়শ্রেণী:চীনা নারী ফ্রিস্টাইল সাঁতারু বিষয়শ্রেণী:অলিম্পিক রৌপ্যপদক বিজয়ী চীনা বিষয়শ্রেণী:সাঁতারে বিশ্ব সাঁতার প্রতিযোগিতার পদক বিজয়ী বিষয়শ্রেণী:২১শ শতাব্দীর চীনা নারী বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী চীনা
রাও গোপাল দেব (১৮২৯-১৮৬২) আহিরওয়ালের রেওয়ারির ঊনবিংশ শতাব্দীর একজন বিপ্লবী নেতা যিনি তার সম্পর্কিত ভ্রাতুষ্পুত্র রাও তুলা রামের সঙ্গে ১৮৫৭ সালের মহাবিদ্রোহের সময় স্বাধীনতা লড়াই করেছিলেন। তিনি বিখ্যাত রাও শাহবাজ সিংয়ের ষষ্ঠ প্রজন্ম। ১৮৫৫ সালে তাঁর পিতা রাও নাথু রামের মৃত্যুর পর তিনি সম্পত্তি হিসেবে পেয়েছিলেন ৪১ টি ব্যক্তিগত জায়গির।   আরও দেখুন    রাও মিত্র সেন আহির  রাও গুজারমাল সিং  রাও রুদ্র সিং   গ্রন্থপঞ্জি         তথ্যসূত্র    উৎস    Dr. Ravindra Singh Yadav & Vijaypal, 1857 ki kranti k purodha: Rao Raja Tularam, Punit Publication, Jaipur, 2013   Anil Yadav, Krantidoot—Rao Raja Tularam, Sarita Book House, 1999, Delhi.   বহিঃসংযোগ   বিষয়শ্রেণী:ভারতীয় বিপ্লবী বিষয়শ্রেণী:১৮২৯-এ জন্ম বিষয়শ্রেণী:১৮৬২-এ মৃত্যু
দ্য ডিউক অফ অ্যাথোল'স নার্স চাইল্ড ব্যালাডের #২১২ স্থানে আছে, এটি ইংল্যান্ড, স্কটল্যান্ড এবং তাদের আমেরিকান রূপের ৩০৫টি ব্যালাডের একটি সংগ্রহ, যেগুলি ফ্রান্সিস জেমস চাইল্ড উনবিংশ শতাব্দীর শেষের দিকে সংগ্রহ করেছিলেন। এই সংগ্রহটি ১৮৮২ থেকে ১৮৯৮ সালের মধ্যে হাউটন মিফ্লিন দ্বারা "দ্য ইংলিশ অ্যান্ড স্কটিশ পপুলার ব্যালাড" নামে দশটি খণ্ডে প্রকাশিত হয় এবং পরে পাঁচটি খণ্ডের একটি সংস্করণে পুনঃপ্রকাশিত হয়।  সারসংক্ষেপ একজন লোক তার প্রেমিকার সাথে দেখা করার জন্য অপেক্ষা করে—কখনও কখনও সে অ্যাথোলের ডিউকের ধাত্রীকে মধ্যস্থতাকারী হিসেবে রাখে। লোকটিকে একটি সরাইখানায় প্রেমিকার জন্য অপেক্ষা করতে বলা হয়; জানানো হয় প্রেমিকা সকালে আসবে। তার পরিবর্তে আসে সশস্ত্র লোকেরা।  বেশিরভাগ সংস্করণে, লোকটি সরাইওয়ালাকে মিনতি করায় সে তাকে মহিলার পোশাক পরিয়ে রুটি বানানোর কাজে লাগিয়ে দেয়, যাতে লোকেরা তাকে খুঁজে না পায়।   আরও দেখুন    স্যার জেমস দ্য রোজ  ডঙ্কি রাইডিং  দ্য ডোজার সং  দ্য ডিচলিং ক্যারল   তথ্যসূত্র    বহিঃসংযোগ    ডিউক অফ অ্যাথোল 'স নার্স  বিষয়শ্রেণী:গীতিকার অজানা বিষয়শ্রেণী:গানের বছর অজানা বিষয়শ্রেণী:চাইল্ডের লোকগাথা বিষয়শ্রেণী:লোকসঙ্গীত
thumb|কালমিকিয়ার মানচিত্র thumb|কালমিকিয়ার রাজধানী এলিস্তা শহরে অবস্থিত বৌদ্ধ স্বর্ণ মন্দির কালমিকিয়া প্রজাতন্ত্র (; , Haľmg Tañğç ) রাশিয়ার একটি কেন্দ্রশাসিত অঞ্চল ও প্রজাতন্ত্র). ২০১০ সালের রুশ আদমশুমারি অনুযায়ী প্রজাতন্ত্রটির জনসংখ্যা ২,৮৯,৪৮১। প্রজাতন্ত্রটির রাজধানী শহরের নাম এলিস্তা। কালমিকিয়া প্রজাতন্ত্রটি রাশিয়ার ইউরোপীয় অংশের দক্ষিণ-পশ্চিমভাগে অবস্থিত। এর উত্তরে ও উত্তর-পশ্চিমে ভোলগোগ্রাদ ওবলাস্ত, উত্তর ও পূর্বে আসত্রাখান ওবলাস্ত, দক্ষিণে দাগেস্তান, দক্ষিণ-পশ্চিমে স্তাভরোপোল ক্রাই এবং পশ্চিমে রোস্তভ ওবলাস্ত। প্রজাতন্ত্রের দক্ষিণ-পূর্ব সীমান্তে কাস্পিয়ান সাগর অবস্থিত।  কালমিকিয়া একটি বিশেষ কারণে উল্লেখযোগ্য। এটি এশিয়ার বাইরে ও ইউরোপের মধ্যে একমাত্র অঞ্চল যেখানে বৌদ্ধধর্ম সবচেয়ে বেশি প্রচলিত ধর্ম। এখানকার সংখ্যাগরিষ্ঠ জনগণই বৌদ্ধ ধর্মাবলম্বী।Arena – Atlas of Religions and Nationalities in Russia. Sreda.org  রাজধানী এলিস্তায় সম্প্রতি ৩৩তম বিশ্ব দাবা অলিম্পিয়াড প্রতিযোগিতাটি অনুষ্ঠিত হয়।  তথ্যসূত্র  বিষয়শ্রেণী:রাশিয়ার প্রজাতন্ত্র বিষয়শ্রেণী:ইউরোপীয় রাশিয়া বিষয়শ্রেণী:রুশ ভাষী দেশ ও অঞ্চল বিষয়শ্রেণী:১৯৫৮-এ প্রতিষ্ঠিত রাষ্ট্র ও অঞ্চল বিষয়শ্রেণী:তিব্বতী বৌদ্ধধর্ম
মনসুর খান () হলেন একজন ভারতীয় চলচ্চিত্র নির্মাতা। তিনি চলচ্চিত্র নির্মাতা নাসির হোসেন এর পুত্র।http://www.rediff.com/movies/2008/may/27khan.htm   কর্মজীবন  তার চলচ্চিত্রে পরিচালক হিসেবে আত্মপ্রকাশ ঘটে কেয়ামত সে কেয়ামত তক (১৯৮৮) এর মাধ্যমে। চলচ্চিত্রটি শুরু করেন তার চাচাত ভাই বিখ্যাত অভিনেতা আমির খান কে নিয়ে। চলচ্চিত্রটি একটি রোমিও জুলিয়েট-অনুপ্রাণিত রোমান্টিক ধাচের কাহিনী যেটি একটি বিশাল সাফল্য এনে দেয়। কর্ম ভিত্তিক ছায়াছবি দ্বারা প্রভাবিত এক দশকের শেষের দিকে মনসুর খানের পরিচালনাসংক্রান্ত বলিউডের আত্মপ্রকাশ মধ্যে বাদ্যযন্ত্র রোমান্টিক জুটিতে পরিণত হয়। ছবিতে অনেক নতুন মুখের জন্ম নেয় এবং এই ছবির মাধ্যমে তারা বলিউডে নিজেদের প্রতিষ্ঠিত করতে সক্ষম হন। যেমন- নায়ক-নায়িকা হিসেবে আমির খান ও জুহি চাওলা এবং সঙ্গীত শিল্পী হিসেবে উদিত নারায়ণ, অলকা ইয়াগনিক। এছাড়াও সঙ্গীত পরিচালক হিসেবে আনান্দ মিলান্দের অভিষেক ঘটে।  তিনি চার বছর পরে এই সাফল্য সঙ্গে অনুসরণ করে নির্মাণ করেন জো জিতা ওহি সিকান্দার (১৯৯২)। মনসুর খানের অপর দুই চলচ্চিত্র আকেলে হাম আকেলে তুম (১৯৯৫) এবং জোশ (২০০০) ছিল ব্যাবসায়িক দিক থেকে সফল। উভয় সিনেমাতে, প্রায় একই অভিন্ন চিত্রনাট্য লক্ষ্য করা যায়।   তথ্যসূত্র    বহিঃসংযোগ     বিষয়শ্রেণী:ভারতীয় চলচ্চিত্র পরিচালক বিষয়শ্রেণী:হিন্দি চলচ্চিত্র পরিচালক বিষয়শ্রেণী:ভারতীয় মুসলিম বিষয়শ্রেণী:পরিছন্ন বিনোদন প্রদানকারী জনপ্রিয় চলচ্চিত্র বিভাগে জাতীয় চলচ্চিত্র পুরস্কার জয়ী পরিচালক বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:১৯৫৮-এ জন্ম বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:জীবিত ব্যক্তি বিষয়শ্রেণী:আমির খান
উইমেন ডেমোক্রেটিক ফ্রন্ট (ডব্লিউডিএফ) একটি স্বাধীন সমাজতান্ত্রিক-পাকিস্তান ভিত্তিক নারীবাদী সংগঠন। এটি ফেডারেল রাজধানী ইসলামাবাদে ৮ মার্চ ২০১৮ সালে প্রতিষ্ঠিত হয়েছিল, সিন্ধু, বেলুচিস্তান, পাঞ্জাব এবং খাইবার-পাখতুনখাওয়া থেকে আগত শত শত প্রতিনিধি দ্বারা।  ডব্লিউডিএফের লক্ষ্য পাকিস্তানে আন্তর্জাতিক নারী দিবস উদযাপনকে বাস্তব কর্মে রূপান্তরিত করার জন্য সমাজতান্ত্রিক নারীবাদী আন্দোলন গড়ে তোলার জন্য সারা দেশে নারীদের ঐক্যবদ্ধ করা। ডব্লিউডিএফ-এর ইস্তেহার এবং সংবিধান হলো পুঁজিবাদ, পুরুষতন্ত্র, ধর্মীয় ফ্যাসিবাদ, জাতীয় নিপীড়ন এবং পাকিস্তানের কর্তৃত্ববাদী রাজনৈতিক ব্যবস্থার বিরুদ্ধে বিস্তৃত সংগ্রামের চেষ্টা করা।   আন্তর্জাতিক নারী দিবস, ২০১৮ -এ ফ্রন্টের উদ্বোধন করা হয়েছিল  যখন বিপুল সংখ্যক ছাত্র, কর্মজীবী মহিলা, বুদ্ধিজীবী এবং রাজনৈতিক কর্মীরা অওরত আজাদী মার্চ, ২০১৮-এর জন্য জড়ো হয়েছিল।   পটভূমি  ডব্লিউডিএফ হল পাকিস্তান ভিত্তিক একটি নারী সংগঠন যার লক্ষ্য হল গ্রামীণ এবং শহুরে এলাকা থেকে শ্রমিক-শ্রেণীর মহিলাদের (মানসিক বা শারীরিক শ্রম) একত্রিত করে একটি সমাজতান্ত্রিক-নারীবাদী গণ প্রতিরোধ আন্দোলন গড়ে তোলা। ডব্লিউডিএফ গণতান্ত্রিক, শান্তিপূর্ণ এবং প্রতিরোধের উপায় গ্রহণ করে।    ফাউন্ডেশন  ডব্লিউডিএফ আনুষ্ঠানিকভাবে ৮ মার্চ ২০১৮ তারিখে ইসলামাবাদে আন্তর্জাতিক নারী দিবসের আন্তর্জাতিক কর্মকাণ্ডে একটি প্রতিরোধ আন্দোলন হিসেবে প্রতিষ্ঠিত হয়েছিল, যার ভিত্তি ছিল ২০১৪ সাল থেকে কার্যকরী প্রাদেশিক ইউনিটের প্রতিনিধিদের ফাউন্ডেশন কংগ্রেস।  কংগ্রেস পাকিস্তানে অওরত আজাদী মার্চ (নারী স্বাধীনতা মার্চ) এর ভিত্তি স্থাপন করেছিল।    মতাদর্শ  ডব্লিউডিএফ সহিংসতা, বৈষম্য এবং পুরুষতান্ত্রিক নিপীড়নকে সামগ্রিকভাবে নিপীড়নের অংশ হিসেবে গণ্য করে এবং পাকিস্তানের শ্রেণী, লিঙ্গ এবং জাতির ভিত্তিতে - শোষণ, পুঁজিবাদ, সাম্রাজ্যবাদ, সামন্তবাদ এবং ধর্মীয় উগ্রবাদের স্তম্ভ। ডব্লিউডিএফ নারীদের জীবন যাপনের অধিকার, সব ধরনের নিপীড়ন, অগ্রগতি এবং শান্তির জন্য তাদের মুক্তি না পাওয়া পর্যন্ত তাদের সংগ্রাম অব্যাহত রাখতে প্রতিশ্রুতিবদ্ধ; এবং পাকিস্তানে মানুষের গণতন্ত্র প্রতিষ্ঠা করা। তাদের আদর্শ সমাজতান্ত্রিক-নারীবাদ এবং নারীদের রাজনৈতিক সংগ্রামের ইতিহাস দ্বারা বর্ণিত।    সাংগঠনিক কাঠামো  ডব্লিউডিএফ -এর একটি ফেডারেল ইউনিট সহ খাইবার পাখতুনখাওয়া, সিন্ধু, পাঞ্জাব/ইসলামাবাদে এবং বেলুচিস্তান এই চারটি জাতীয় ইউনিট নিয়ে দেশব্যাপী এর উপস্থিতি রয়েছে। ডব্লিউডিএফ গিলগিত-বালতিস্তান ও কাশ্মীরের বিতর্কিত অঞ্চলগুলিতে ইউনিট তৈরি করার লক্ষ্য রাখে যাতে ঐ এলাকার মহিলাদের সংগঠিত করা যায় এবং তারা আন্দোলনের অংশ হয়।    তথ্যসূত্র   বিষয়শ্রেণী:সমাজতান্ত্রিক নারীবাদ বিষয়শ্রেণী:সমাজতান্ত্রিক সংগঠন বিষয়শ্রেণী:নারীবাদী আন্দোলন ও মতাদর্শ বিষয়শ্রেণী:পাকিস্তানে নারী বিষয়শ্রেণী:পাকিস্তানে নারীবাদ বিষয়শ্রেণী:পাকিস্তানে নারী অধিকার বিষয়শ্রেণী:পাকিস্তানে নারীদের আন্দোলন
thumb|স্ট্র্যাপ-অন ডিলডো পরিহিত একজন নারী বন্ধনীযুক্ত কৃত্রিম শিশ্ন (ইংরেজিতে স্ট্র্যাপ-অন ডিলডো) হচ্ছে এক প্রকারের যৌনখেলনা মূলক শিশ্ন যাতে বন্ধনী লাগানো থাকে। এ ধরনের জিনিসকে যৌনখেলনা বলা হয় এবং সাধারণত সমকামিনীরা এ ধরনের জিনিশ ব্যবহার করেন, কিন্তু ক্ষেত্রবিশেষে এই ধরনের খেলনা নারীরা বা যেসব পুরুষের শিশ্ন উত্থিত হয়না তাদের পুরুষ বা নারী সঙ্গীর মলদ্বারে প্রবেশ করানোর জন্যও ব্যবহার করে থাকেন। খেলনাটি বিভিন্ন রকমের হতে পারে, শিশ্নের আকৃতি বিভিন্ন মানুষের চাহিদা অনুযায়ী বিভিন্নভাবে তৈরি করা হয়, তাছাড়া বন্ধনী যেটির সাথে শিশ্নটি লাগানো থাকে ওটিও বিভিন্ন নকশার এবং আয়তনের বানানো হয়ে থাকে। মানুষের কোমরের ভিন্নতা এবং পছন্দ-অপছন্দ ভিত্তি করে। যেসব পুরুষদের লিঙ্গ উত্থিত হয়না তারা এই স্ট্র্যাপ-অন ডিলডো পরিধান করে সঙ্গীকে আনন্দ দিতে পারেন।  তথ্যসূত্র  বিষয়শ্রেণী:জৈবিক লিঙ্গ বিষয়শ্রেণী:যৌন খেলনা বিষয়শ্রেণী:কৃত্রিম শিশ্ন
শাহ বেগম (   ; মৃত্যু ১৫০৮) ছিলেন চেঙ্গিস খানের দ্বিতীয় পুত্র চাঘাটাই খানের বংশধর ইউনুস খানের দ্বিতীয় স্ত্রী হিসাবে মুঘলিস্তানের রাণী সহধর্মিণী। তিনি মুগলিস্তানের পরবর্তী মুঘল খানদ্বয় মাহমুদ খান ও আহমেদ আলকের মা ছিলেন।   পটভূমি ও পরিবার  শাহ বেগম ছিলেন বাদাখশানের রাজা শাহ সুলতান মুহাম্মদের চতুর্থ কন্যা। তার পিতার পরিবার আলেকজান্ডার দ্য গ্রেট থেকে তাদের বংশধর বলে গর্ব করে। তিনি দাবি করেছিলেন যে, তারা তিন হাজার বছর ধরে বাদাখশানের রাজত্বকে প্রভাবিত করেছে।  তার পাঁচ বোন ছিল, তাদের মধ্যে একজন সুলতান মাসুদ কাবুলির সাথে বিয়ে করেছিলেন, যিনি আমির তৈমুরের বংশধর ছিলেন। তার আরেক বোন, শাহজাদা বেগম সুলতান আবু সাঈদ মির্জার সাথে বিবাহ বন্ধনে আবদ্ধ হন ও আবুবকর মির্জাকে জন্ম দেন। মির্জা তার পিতার মৃত্যুর পর সুলতান হোসেন মির্জার সাথে যুদ্ধে লিপ্ত হন ও রাজ্যে অনেক অশান্তি সৃষ্টি করেন। তার তৃতীয় বোন ইব্রাহিম বারলাসের সাথে বিবাহ বন্ধনে আবদ্ধ হন ও তিনি জিহাঙ্গীর বারলাস নামে একটি পুত্র সন্তানের জন্ম দেন, যিনি চাঘাটাই শাসনের শেষে মুখ্যমন্ত্রী হন। তার চতুর্থ বোন সাইয়্যেদ শাহ বুজুর্গ আরহাঙ্গীর সাথে বিবাহ বন্ধনে আবদ্ধ হন। তার পঞ্চম বোন শেখ আবদুল্লাহ বারলাসের সাথে বিবাহ বন্ধনে আবদ্ধ হন, যিনি সুলতান ভাইস বারলাস, মিজরাব বারলাস ও সুলতান সানজার নামে তিন পুত্র সন্তানের জন্ম দেন।  তথ্যসূত্র   বিষয়শ্রেণী:১৫শ শতাব্দীর নারী বিষয়শ্রেণী:জন্মের সাল অজানা বিষয়শ্রেণী:১৫০৮-এ মৃত্যু
এটি নাস্তিকদের একটি তালিকা। মূলত ব্যাপক অর্থে নাস্তিক্যবাদ বলতে বুঝায়, উপাস্যদের অস্তিত্বের প্রতি বিশ্বাস প্রত্যাখ্যান করা। নেতিবাচক অর্থে, নাস্তিক্যবাদ হলো, উপাস্যের কোনো অস্তিত্ব নেই এই অর্থে বিশেষভাবে অবস্থান করা। সর্বাধিকভাবে, কেবল উপাস্যদের অস্তিত্বের প্রতি বিশ্বাসের অভাবের কারণে নাস্তিক্যবাদ গড়ে উঠে। এই তালিকা জীবিত এবং মৃত ব্যক্তিসংক্রান্ত, নাস্তিক্যবাদ যাদের উল্লেখযোগ্য কার্যক্রম বা সামাজিক অবস্থার সঙ্গে প্রাসঙ্গিক, এবং যারা ​​প্রকাশ্যে নাস্তিক হিসাবে নিজেদের প্রকাশ করেছেন।   নাস্তিক কর্মী এবং শিক্ষাবিদদের তালিকা  thumb|right|100px|আলী thumb|right|100px|বার্কার thumb|right|100px|গেভারা thumb|right|100px|Holyoake thumb|right|100px|জনসন thumb|right|100px|গোল্ডম্যান thumb|right|100px|পেন এবং টেলার thumb|right|100px|র‌্যান্ডি thumb|right|100px|রানডলফ thumb|right|100px|স্যানডারসন  ক্লার্ক অ্যাডামস (১৯৬৯–২০০৭): বিশিষ্ট আমেরিকান মুক্ত চিন্তাবিদ নেতা এবং কর্মী।"In college, after reading material from American Atheists, he became, in his words, 'a pretty hard core atheist.'" Clark Adams: 1969–2007 , American Humanist Association News Flash, May 24, 2007 (Accessed April 14, 2008)  আইয়ান হিরসি আলী (জন্ম ১৯৬৯): ডাচ নারীবাদী এবং রাজনীতিবিদ।Infidel author promotes her second book, Lateline, Australian Broadcasting Corporation (ABC)  নাতালি এঙ্গিয়ার (জন্ম ১৯৫৮): নন ফিকশন লেখক এবং নিউ ইয়র্ক টাইমস এর বিজ্ঞান সাংবাদিক; ১৯৯১ সালে বিট প্রতিবেদনের জন্য পুলিৎজার পুরস্কার বিজয়ী।  ড্যান বার্কার (জন্ম ১৯৪৯):  আমেরিকান নাস্তিক কর্মী, ধর্ম থেকে স্বাধীনতা  ফাউন্ডেশন  বর্তমান সহ সভাপতি।  ওয়াল্টার ব্লক (জন্ম ১৯৪১): অস্ট্রিয়ান স্কুল অর্থনীতিবিদ এবং নব্যউদারনীতিবাদিBlock, Walter. "Open Letter to Ron Paul by Walter Block." LewRockwell.com. 28 December 2007.    অন্যান্য কর্মী এবং শিক্ষাবিদ   তথ্যসূত্র  কর্মী এবং শিক্ষাবিদদ
30px This is your last warning.  The next time you vandalize Wikipedia{{safesubst:#if:|, as you did to :|}}, you will be blocked from editing.  Your edits have been automatically marked as vandalism and have been automatically reverted. {{safesubst:#if:|The following is the log entry regarding this vandalism: .|}} Thank you. {{safesubst:#if:||}}Usage: {{subst: |title=[Reverted article title] |bot=[Bot username] |fplink=[Page name of false positives page (optional, defaults to bot talk page)] |owner=[Owner username] |log=[Reason for revert (optional)] }}  বিষয়শ্রেণী:ব্যবহারকারী সতর্কীকরণ টেমপ্লেট
দিল (, ) হল ইন্দ্র কুমার পরিচালিত ১৯৯০ সালের ভারতীয় হিন্দি ভাষার প্রণয়ধর্মী নাট্য চলচ্চিত্র। ছবিটির চিত্রনাট্য রচনা করেছেন নৌশির খাতাউ ও কমলেশ পাণ্ডে এবং সুর করেছেন আনন্দ-মিলিন্দ। এতে শ্রেষ্ঠাংশে অভিনয় করেছেন আমির খান, মাধুরী দীক্ষিত, অনুপম খের ও সাঈদ জাফরী।  চলচ্চিত্রটি ১৯৯০ সালের ২২ জুন ভারতে মুক্তি পায় এবং সুপার হিট হয়। মাধুরী দীক্ষিত এই চলচ্চিত্রে অভিনয়ের জন্য ফিল্মফেয়ার শ্রেষ্ঠ অভিনেত্রী পুরস্কার অর্জন করেন এবং ছবিটি আরও সাতটি বিভাগে ফিল্মফেয়ার পুরস্কারের মনোনয়ন লাভ করে। ছবিটি ১৯৯৩ সালে তেলুগু ভাষায় থলি মুড্ডু নামে পুনর্নির্মিত হয়, এতে শ্রেষ্ঠাংশে অভিনয় করেন দিব্যা ভারতী ও প্রশান্ত। ১৯৯৭ সালে ছবিটি আমার ঘর আমার বেহেশত নামে পুনর্নির্মিত হয়, সোহানুর রহমান সোহান পরিচালিত ছবিটিতে শ্রেষ্ঠাংশে অভিনয় করেন শাকিল খান ও সাদিকা পারভিন পপি। এছাড়া ছবিটি কন্নড় ভাষায় শিভারাঞ্জিনি নামে পুনর্নির্মিত হয়।  কুশীলব  আমির খান - রাজা প্রসাদ  মাধুরী দীক্ষিত - মধু মেহরা  অনুপম খের - হাজারী প্রসাদ, রাজার বাবা  পদ্মারানী - সাবিত্রি প্রসাদ, রাজার মা  সাঈদ জাফরী - জনাব মেহরা, মধুর বাবা  শাম্মী - মধুর দাদী  দিভেন বর্মা - পুলিশ ইন্সপেক্টার গালিব  সত্যেন্দ্র কাপুর - গির্ধারি লাল  রাজেশ পুরী - পণ্ডিত  আদি ইরানি - শক্তি  কিশোর ভানুশালী - দেব  দীনেশ হিঙ্গু - পাণ্ডু, হাজারী প্রসাদের ভৃত্য  সঙ্গীত চলচ্চিত্রের সঙ্গীত পরিচালনা করেছেন আনন্দ-মিলিন্দ এবং গানের কথা লিখেছেন সমীর। অলকা ইয়াগনিক পূর্বে একটি ভিন্ন কোম্পানির জন্য দুটি গান গেয়েছিলেন, ছবিতে গান দুটিতে কণ্ঠ দেন অনুরাধা পাড়োয়াল, কারণ তিনি তখন টি-সিরিজের একমাত্র নারী নেপথ্য সঙ্গীতশিল্পী ছিলেন।  গানের তালিকা  পুরস্কার ও মনোনয়ন ফিল্মফেয়ার পুরস্কার  বিজয়ী: শ্রেষ্ঠ অভিনেত্রী - মাধুরী দীক্ষিত  মনোনীত: শ্রেষ্ঠ পরিচালক - ইন্দ্র কুমার  মনোনীত: শ্রেষ্ঠ অভিনেতা - আমির খান  মনোনীত: শ্রেষ্ঠ পার্শ্ব অভিনেতা - অনুপম খের  মনোনীত: শ্রেষ্ঠ সঙ্গীত পরিচালক - আনন্দ-মিলিন্দ  মনোনীত: শ্রেষ্ঠ গীতিকার - সমীর (গানঃ "মুঝে নিন্দ না আয়ে")  মনোনীত: শ্রেষ্ঠ পুরুষ নেপথ্য কণ্ঠশিল্পী - সুরেশ ওয়াড়কর (গানঃ "ও প্রিয়া")  মনোনীত: শ্রেষ্ঠ নারী নেপথ্য কণ্ঠশিল্পী - অনুরাধ পাড়োয়াল (গানঃ "মুঝে নিন্দ না আয়ে")  তথ্যসূত্র  বহিঃসংযোগ    বিষয়শ্রেণী:১৯৯০-এর চলচ্চিত্র বিষয়শ্রেণী:১৯৯০-এর দশকের প্রণয়ধর্মী নাট্য চলচ্চিত্র বিষয়শ্রেণী:১৯৯০-এর দশকের হিন্দি ভাষার চলচ্চিত্র বিষয়শ্রেণী:আনন্দ-মিলিন্দ সুরারোপিত চলচ্চিত্র বিষয়শ্রেণী:ইন্দ্র কুমার পরিচালিত চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র বিষয়শ্রেণী:উদগমণ্ডলমে ধারণকৃত চলচ্চিত্র